open-index/open-wikipedia-markdown huggingface dataset:
Ιωάννα της Έσσης και του Ρήνου

Η **Ιωάννα της Έσσης και του Ρήνου** (*Ιωάννα Μαρίνα Ελεονώρα*, 20 Σεπτεμβρίου 1936 - 14 Ιουνίου 1939) ήταν το τρίτο παιδί και η μοναδική κόρη του Γεώργιου Δονάτου της Έσσης και της Καικιλίας της Ελλάδας. 

## Βιογραφία
Έμεινε ορφανή σε ηλικία δεκατεσσάρων μηνών, όταν οι γονείς της, τα μεγαλύτερα αδέλφια της Λουδοβίκος και Αλέξανδρος και η εκ πατρός γιαγιά της Ελεονώρα σκοτώθηκαν σε αεροπορικό δυστύχημα στο δρόμο τους για έναν οικογενειακό γάμο στο Λονδίνο. Τα ερείπια του ανώνυμου θνησιγενούς αδελφού της βρέθηκαν επίσης ανάμεσα στα συντρίμμια.

Μετά το ατύχημα, ο πατρικός θείος της Λουδοβίκος της Έσσης παντρεύτηκε τη Μάργκαρετ Γκέντες. Το ζευγάρι υιοθέτησε την Ιωάννα, την ορφανή ανιψιά τους, και σχεδίαζαν να την μεγαλώσουν ως τη δική τους κόρη, αλλά αρρώστησε από μηνιγγίτιδα και πέθανε είκοσι μήνες αργότερα σε ηλικία δυόμισι ετών. Η εκ μητρός γιαγιά της, η Αλίκη του Μπάττενμπεργκ, δήλωσε αργότερα ότι η ασυνείδητη Ιωάννα έμοιαζε τόσο πολύ με τη μητέρα της στην ίδια ηλικία που ένιωθε ότι έχασε την κόρη της, Καικιλία, ξανά. Η Ιωάννα θάφτηκε με τους γονείς και τους αδελφούς της.

## Πηγές
*Duff, David (1967). *Hessian Tapestry*. London, Frederick Muller.
*Vickers, Hugo (2003). *Alice: Princess Andrew of Greece*. St. Martin's Griffin.

## Πρόγονοι

## Παραπομπές


Κατηγορία:Πριγκίπισσες της Έσσης
Κράτος του Βιετνάμ

Το **Κράτος του Βιετνάμ** (βιετναμικά: *Quốc gia Việt Nam*, γαλλικά: *État du Viêt-Nam*) ήταν ένα κράτος που διεκδίκησε την εξουσία σε όλο το Βιετνάμ κατά τον πρώτο πόλεμο της Ινδοκίνας, αν και μέρος της επικράτειάς του ήταν στην πραγματικότητα υπό τον έλεγχο των κομμουνιστών Βιετμίν. Το κράτος δημιουργήθηκε το 1949 και αναγνωρίστηκε διεθνώς το 1950. Ο πρώην αυτοκράτορας Μπάο Ντάι ήταν αρχηγός κράτους (Quốc Trưởng). Μετά τις Συμφωνίες της Γενεύης του 1954, το Βιετνάμ έπρεπε να παραδώσει το βόρειο τμήμα της χώρας στη Λαϊκή Δημοκρατία του Βιετνάμ. Ο Νγκο Ντιν Ντιέμ διορίστηκε πρωθυπουργός την ίδια χρονιά και μετά την απομάκρυνσή του Μπάο Ντάι το 1955, έγινε πρόεδρος της Δημοκρατίας του Βιετνάμ.

## Δείτε επίσης
*Νότιο Βιετνάμ

## Εξωτερικοί σύνδεσμοι
* 

Κατηγορία:Ιστορία του Βιετνάμ
Ρόι Χάρπερ (χαρακτήρας κόμικ)

Ο **Ρόι Χάρπερ** είναι χαρακτήρας της Αμερικάνικης Εταιρίας Κόμιξ Dc Comics. Έκανε την πρώτη του εμφάνιση στο 73ο τεύχος της σειράς More Fun Comics ως βοηθός του ήρωα Green Arrow. Ο Ρόι όμως δεν συσχετίζεται μόνο με τον Green Arrow,  διότι είναι ένα από τα πέντε ιδρυτικά μέλη της ομάδας Teen Titans (όπου είχε υπάρξει αρχηγός), ήταν ένα από τα βασικά μέλη της ομάδας Titans και το 2007 έγινε μέλος της Λεγεώνας της Δικαιοσύνης. Ο Ρόι άρχισε να αποκτάει αρκετή δημοσιότητα εξαιτίας της εμφάνισης του στην τηλεοπτική σειρά *[[Arrow (τηλεοπτική σειρά)|Arrow]]* και της σειράς κινουμένων σχεδίων *Young Justice*.

Κατηγορία:Υπερήρωες της DC Comics
Κατηγορία:Χαρακτήρες κόμικς που δημιουργήθηκαν το 1941
Κατηγορία:Teen Titans
Κατηγορία:Μέλη της Ομάδας Αυτοκτονίας
Κατηγορία:Χαρακτήρες της Λεγεώνας της Δικαιοσύνης
Κατηγορία:Green Arrow
Αδαλβέρτος της Πρωσίας (1884-1948)

Ο **Αδαλβέρτος** (γερμ. *Adalbert von Preußen*,14 Ιουλίου 1884 - 22 Σεπτεμβρίου 1948) από τον Οίκο των Χοεντσόλλερν ήταν πρίγκιπας της Πρωσίας.

## Βιογραφία
Ο *Αδαλβέρτος Φερδινάνδος Βερεγγάριος Βίκτωρ* ήταν ο τρίτος γιος του Γουλιέλμου Β΄ της Γερμανίας και της Αυγούστας Βικτωρίας, κόρης του Φρειδερίκου Η΄ του Σλέσβιχ-Χόλσταϊν.

Από τη μεριά του πατέρα του ήταν ανιψιός της Σοφίας της Πρωσίας, συζύγου του Κωνσταντίνου Α΄ της Ελλάδας, και εξάδελφος του Παύλου της Ελλάδας. Το 1948 απεβίωσε στο Λα Τουρ ντε Πε, στο Βω της Ελβετίας σε ηλικία 64 ετών.

## Οικογένεια
Νυμφεύτηκε το 1914 την Αδελαΐδα των Βέττιν, κόρη του Φρειδερίκου της Σαξονίας-Μάινινγκεν, και είχε τέκνα:
* Βικτωρία Μαρίνα (4 Σεπτεμβρίου 1915), θνησιγενής.
* Βικτωρία Μαρίνα (1917 - 1981), παντρεύτηκε τον Κέρμπυ Πάττερσον.
* Γουλιέλμος Βίκτωρ (1919 - 1989), Πρίγκιπας της Πρωσίας.

## Πρόγονοι


## Παραπομπές


## Πηγές
* Schench, G. *Handbuch über den Königlich Preuβischen Hof und Staat fur das Jahr 1908*. Berlin, Prussia, 1907.

Κατηγορία:Οίκος των Χοεντσόλερν
Κατηγορία:Πρίγκιπες της Πρωσίας
Δυναστεία Νγκουιέν

Η **δυναστεία Νγκουιέν** (βιετναμικά: Nguyễn triều) ήταν η τελευταία οικογενειακή οικογένεια του Ανναμ.
## Ιστορικό

Ο κανόνας τους διήρκεσε συνολικά 143 χρόνια. Ξεκίνησε το 1802, όταν ο αυτοκράτορας Γκια Λονγκ ανέβηκε στο θρόνο αφού νίκησε τη δυναστεία Τάι Σον και έληξε το 1945, όταν ο αυτοκράτορας Μπάο Ντάι παραιτήθηκε από το θρόνο και μεταβίβασε τη δύναμη στη Λαϊκή Δημοκρατία του Βιετνάμ.

Κατά τη διάρκεια της βασιλείας του Γκια Λονγκ, το έθνος έγινε επίσημα γνωστό ως *Βιετνάμ* (越南), αλλά από τη βασιλεία του αυτοκράτορα Μιν Μανγκ, το έθνος μετονομάστηκε σε *Νταϊνάμ* (大南, κυριολεκτικά «Μεγάλος Νότος»). Η διακυβέρνηση σημαδεύτηκε από την αυξανόμενη επιρροή της γαλλικής αποικιοκρατίας.

Το έθνος τελικά χωρίστηκε σε τρία μέρη: την Κοχινκίνα που έγινε γαλλική αποικία, το Ανάμ και το Τονκίνο που έγιναν ονομαστικά ανεξάρτητα προτεκτοράτα.

## Παραπομπές


## Εξωτερικοί σύνδεσμοι

* The Nguyễn Dynasty
* homepage of The Nguyễn Dynasty

Κατηγορία:Ιστορία του Βιετνάμ
Σχέσεις Κύπρου και Τσεχίας

Οι **σχέσεις Κύπρου και Τσεχίας** αναφέρονται στις διμερείς σχέσεις μεταξύ της Δημοκρατίας της Κύπρου και της Τσεχικής Δημοκρατίας. Η Κύπρος διατηρεί Πρεσβεία στην Πράγα Η Τσεχία διατηρεί Πρεσβεία στη Λευκωσία και Επίτιμα Προξενεία στη Λεμεσό και στη Λευκωσία. Οι δύο χώρες είναι πλήρη μέλη της Ευρωπαϊκής Ένωσης και του Συμβουλίου της Ευρώπης.

## Ιστορία
Ο Κύπριος πρόεδρος της Βουλής των Αντιπροσώπων Δημήτρης Χριστόφιας επισκεύθηκε την Τσεχία το 2007.

## Δείτε επίσης
*Διεθνείς σχέσεις της Κύπρου

## Παραπομπές


## Εξωτερικοί σύνδεσμοι
*Πρεσβεία της Τσεχίας στη Λευκωσία

Κατηγορία:Διμερείς σχέσεις της Κύπρου
Κατηγορία:Διμερείς σχέσεις της Τσεχίας
Βίτο Τζενοβέζε

Ο ***Βίτο Τζενοβέζε*** (αγγλικά: Vito Genovese) (21 Νοεμβρίου 1897 - 14 Φεβρουαρίου 1969) ήταν Ιταλο-Αμερικάνος γκάνγκστερ και από τους βασικούς ηγέτες της Ιταλο-Αμερικανικής Μαφίας την περίοδο 1930 - 1960, και υπαρχηγός της οικογένειας Λουτσιάνο, που αργότερα μετονομάστηκε σε Οικογένεια Τζενοβέζε. Το 1959 καταδικάστηκε σε κάθειρξη 15 ετών για εμπόριο ναρκωτικών και πέθανε από καρδιακή προσβολή στο ιατρικό κέντρο των φυλακών του Σπρίγκφιλντ του Μιζούρι στις 14 Φεβρουαρίου 1969.

## Πρώτα χρόνια
Γεννημένος σε ένα χωριό κοντά στην Νάπολι της Ιταλίας το 1897 ο Τζενοβέζε μετανάστευσε στις Ήνωμενες Πολιτείες το 1913 με την οικογένεια του, όπως πολλές οικογένειες της Νάπολης, ελπίζοντας σε μια καλύτερη ζωή.
Η οικογένεια του εγκαταστάθηκε στην Μικρή Ιταλία του Μανχάτταν και γρηγόρα ο Τζενοβέζε εντάχθηκε σε μικρές συμμορίες της περιοχής.
## Οργανωμένο έγκλημα
Η ένταξη του στους κόλπους της ιταλικής μαφίας θα γίνει στην εποχή της ποτοαπαγόρευσης, όταν δούλευε για τον Τζο Μασερία μαζί με τον Λάκι Λουτσιάνο, που τον είχε γνωρίσει αρκετά χρόνια νωρίτερα.
Το 1931 όταν ξεκίνησε ο Πόλεμος του Καστελαμαρέζε ανάμεσα στον Μασερία και τον Σαλβατόρε Μαραντζάνο, ο Τζενοβέζε μαζί με τον Λουτσιάνο συνωμότησαν μυστικά με τον Μαραντζάνο για την δολοφονία του Μασερία, η οποία πραγματοποιήθηκε στις 30 Απριλίου 1931. Μετά την δολοφονία του Μασερία ο Μαραντζάνο αναδιοργάνωσε όλες τις συμμορίες στις διαβόητες πέντε οικογένειες της Νέας Υόρκης. Ο Λουτσιάνο ανέλαβε την συμμορία του Μασερία και η οποία θα ονομαστεί Οικογένεια Λουτσιάνο με τον Βίτο Τζενοβέζε ως υπαρχηγό. Έξι μήνες αργότερα ο Λουτσιάνο, ο Τζενοβέζε και ο Κοστέλο θα δολοφονήσουν τον Μαραντζάνο, επειδή δεν ήθελαν να είναι Αφεντικό όλων των Αφεντικών (**Capo di tutti Capi**) και θα δημιουργήσουν την περίφημη Επιτροπή. Το 1936 μετά την καταδίκη του Λάκι Λουτσιάνο σε 50 χρόνια κάθειρξη και την φυλάκιση του, ο Βίτο Τζενοβέζε θα γίνει αρχηγός της οικογένειας, η οποία θα γίνει γνωστή μετά ως Οικογένεια Τζενοβέζε.

Το 1934 διέταξε την δολοφονία κάποιου Φερνινάντ Μποκία. Μετά την απαγγελία κατηγορίας περί ηθικής αυτουργίας και την καταβολή εγγύησης ο Τζενοβέζε θα γυρίσει στην Ιταλία, όπου θα αναπτύξει ισχυρή φιλία με τον δικτάτορα Μπενίτο Μουσολίνι και το φασιστικό κόμμα. Όταν τελείωσε ο 2ος Παγκόσμιος Πόλεμος, ο Τζενοβέζε επέστρεψε στην Νέα Υόρκη, όπου δραστηριοποιήθηκε κυρίως στο εμπόριο ναρκωτικών, κάτι που τον οδήγησε στη φυλάκιση του το 1958 για 15 χρόνια κάθειρξη. Ο Βίτο Τζενοβέζε πέθανε από καρδιακή προσβολή στις φυλακές του Σπρίνγκφιλντ του Μιζούρι.

## Παραπομπές


Κατηγορία:Αφεντικά της Μαφίας
Κατηγορία:Αμερικανοί εγκληματίες
Κατηγορία:Λαθρέμποροι αλκοόλ
Κατηγορία:Αμερικανοί Γκάνγκστερ
Αμερικανικό πρωτάθλημα ποδοσφαίρου ανδρών 2018

Το Μέιτζορ Λιγκ Σόκερ 2018 (αγγ. 'Major League Soccer' ή 'MLS') ήταν η 23η σεζόν της κορυφαίας ποδοσφαιρικής κατηγορίας στις ΗΠΑ και Καναδά. Η κανονική περίοδος ξεκίνησε στις 3 Μαρτίου 2018 και τελείωσε στις 28 Οκτωβρίου 2018. Τα Πλέι-Οφ ξεκίνησαν στις 31 Οκτωβρίου 2018 και ολοκληρώθηκαν στις 8 Δεκεμβρίου 2018. 
Η Τορόντο ΦΚ πήρε το περσινό πρωτάθλημα.

## Έδρες και γήπεδα

## Κανονική Διάρκεια

### Τρόπος διεξαγωγής

Κατά τη διάρκεια της κανονικής διάρκειας κάθε ομάδα θα πάιξει 34 αγώνες, 17 εντός έδρας και 17 εκτός έδρας. Όλες οι ομάδες θα πάιξουν από δύο φορές με κάθε ομάδα στην περιφέρειά τους συν από μία φορά με κάθε ομάδα της άλλης περιφέρειας. Επιπροσθέτως, κάθε Δυτική ομάδα θα παίξει ένα τρίτο ματς με μία ομάδα της δυτικής περιφέρειας και κάθε Ανατολική θα παίξει ένα τρίτο ματς με δύο ομάδες της ίδιας περιφέρειας.

### Βαθμολογία Ανατολικής Περιφέρειας

 

### Βαθμολογία Δυτικής Περιφέρειας

 

### Συνολική βαθμολογία

 

 

## Πλέι-Οφ

Τα πλέι-οφ ξεκίνησαν τον Οκτώβριο του 2018. Στον πρώτο γύρο συμμετείχαν οι ομάδες που τερμάτισαν στις θέσεις 3-6 σε κάθε περιφέρεια. Στους ημιτελικούς περιφέρειας προκρίθηκαν οι τέσσερις ομάδες που πέρασαν από τον πρώτο γύρο μαζί με τις ομάδες που τερμάτισαν στις θέσεις 1-2 σε κάθε περιφέρεια στην κανονική διάρκεια.

### Πρώτος γύρος

----

----

----

----

### Ημιτελικοί Περιφέρειας

#### Ανατολική Περιφέρεια
----

*Οι *'Νιου Γιορκ Ρεντ Μπουλς** προκρίθηκαν με συνολικό σκορ 3-1.''
----



''Οι **Ατλάντα Γιουνάιτεντ** προκρίθηκαν με συνολικό σκορ 4-1.''
----

====Δυτική Περιφέρεια====
----


''Το συνολικό σκορ ήταν 4-4 όμως οι **Πόρτλαντ Τίμπερς** προκρίθηκαν με 4-2 στα πέναλτι.''
----


''Η **Σπόρτινγκ Κάνσας Σίτι** προκρίθηκε με συνολικό σκορ 5-3.''
----

===Τελικοί Περιφέρειας===

====Ανατολική Περιφέρεια====


''Η **Ατλάντα Γιουνάιτεντ ΦΚ** προκρίθηκε με συνολικό σκορ 3-1.''
----

====Δυτική Περιφέρεια====



''Οι **Πόρτλαντ Τίμπερς*' προκρίθηκαν με συνολικό σκορ 3-2.*
----

### Τελικός

## Πηγές
* Επίσημος ιστότοπος
* 2018 Major League Soccer

Κατηγορία:Μέιτζορ Λιγκ Σόκερ
Μωρά στη Φωτιά (άλμπουμ)

***Μωρά στη Φωτιά*** είναι ο πρώτος δίσκος του συγκροτήματος Μωρά στη Φωτιά. Ηχογραφήθηκε τον Οκτώβριο του 1987 και κυκλοφόρησε τον επόμενο χρόνο από την Ano-Kato Records. Περιέχει μερικά από τα γνωστότερα τραγούδια της μπάντας, όπως τα "Κάτω στην Πόλη", "Το Παυσίπονο" και "Μανιφέστο". Συγκαταλέγεται όχι μόνο στα καλύτερα ροκ άλμπουμ της δεκαετίας του 1980, αλλά και στα σημαντικότερα της ελληνικής ροκ.

## Ιστορία του δίσκου
Τον Οκτώβριο του 1987, μετά από μια περιοδεία σε διάφορες πόλεις της Βορείου Ελλάδας, το συγκρότημα άρχισε να ηχογραφεί έξι τραγούδια στο Amber Recording Studio της Θεσσαλονίκης. Η ηχογράφηση είχε ξεκινήσει σαν ανεξάρτητη παραγωγή, αλλά λίγο προτού ολοκληρωθούν οι μίξεις των τελευταίων τραγουδιών και ενώ τέλειωναν τα χρήματα για την ολοκλήρωση του δίσκου, ο Γιώργος Τσακαλίδης της Ano-Kato Records, αποφάσισε να χρηματοδοτήσει τον δίσκο. Τελικά, συμπεριελήφθησαν οκτώ τραγούδια. Ένα από αυτά ήταν και μια επανεκτέλεση του τραγουδιού "Third Uncle" του Μπράιαν Ίνο, με ελληνικό στίχο.

## Κομμάτια
Η μουσική και οι στίχοι είναι γραμμένοι από τον Στέλιο Σαλβαδόρ, εκτός αν αναγράφεται διαφορετικά.

## Μέλη
* Στέλιος Σαλβαδόρ – φωνή, μπάσο
* Παύλος Παυλίδης – κιθάρα
* Γιώργος Παπαϊωάννου – ντραμς
* Κατερίνα Μουστάκα – πλήκτρα
* Γιώργος Κωνσταντινίδης – κιθάρα στο "Third Uncle"
* Γρηγόρης Μωυσιάδης – σάμπλερ, συνθεσάιζερ

## Παραπομπές


## Εξωτερικοί σύνδεσμοι
* Μωρά στη Φωτιά στο Discogs

Κατηγορία:Άλμπουμ του 1988
Cedade

Ο **Ισπανικός Κύκλος των Φίλων της Ευρώπης** (*Círculo Español de Amigos de Europa*, CEDADE) ήταν νεοναζιστικός ισπανικός σύλλογος που μετεξελίχθηκε σε πολιτικό κόμμα. Δημιουργήθηκε στη Βαρκελώνη το 1966 από τον Λεόν Ντεγκρέλ και τον Ότο Σκορτσένυ και διαλύθηκε το 1993. Το CEDADE αποτελούσε ισπανικό διεθνές πολιτικό δίκτυο διάδοσης του νεοναζισμού στην Ευρώπη. 

Ξεκίνησε αρχικά το 1966, φαινομενικά ως σύλλογος για την κριτική του Ρίχαρντ Βάγκνερ, και αργότερα πήρε νεοναζιστική διάσταση, επηρεασμένος από τον Ότο Σκορτσένυ, ο οποίος ήταν ιδρυτικό μέλος. Με την συμμετοχή του Λέον Ντεγκρέλ, έγινε μια ομάδα μελέτης και εκδοτικός οίκος για θέματα που σχετίζονται με τον ναζισμό και τον ρεβιζιονισμό του Ολοκαυτώματος. Αρχικά με επικεφαλής τον Άνχελ Ρικότε (Ángel Ricote), η ομάδα είδε τον ιταλικό φασισμό ως έμπνευση, αλλά κάτω από τον Πέδρο Απαρίκιο (Pedro Aparicio) κινήθηκε προς ναζιστικές  θέσεις. Δημιούργησε ομάδες στη Ευρώπη -συγκεκριμένα στη Γαλλία- και στη Λατινική Αμερική και καταγράφηκε ως πολιτικό κόμμα το 1979 υπό την ονομασία Partido Europeo Nacional Revolucionario (Εθνικό Επαναστατικό Κόμμα), αν και η πρωτοβουλία αυτή δεν επιδιώχθηκε και διαλύθηκε το 1993. 

Ως εκδοτικός οίκος, το CEDADE συνέχισε να αναπτύσσεται και σύντομα δημοσίευσε μια σειρά βιβλίων στην Αυστρία και τη Γερμανία χρησιμοποιώντας το όνομα Ediciones Wotan.

## Ηγετικά πρόσωπα

*Jorge Mota, 1970 
*Pedro Varela, 1978 
*Ramón Bau, 

## Πηγές


Κατηγορία:Νεοναζισμός
Κατηγορία:Εκδοτικοί οίκοι
Κατηγορία:Πολιτικά κινήματα στην Ισπανία
Viasat Nature

Το** Viasat Nature** είναι τηλεοπτικό κανάλι που ανήκει στη διεθνή εταιρεία μέσων ενημέρωσης Viasat World LTD. Το κανάλι έχει εστίαση σε ζώα και τους ιδιοκτήτες τους, μπλε τσιπ, κλασικό άγριας ζωής, ER και διάσωση των ζώων, τοn φυσικό κόσμο, και τα πάρκα και καταφύγια. To Viasat Nature εκπέμπει σε 24ωρη βάση στην Κεντρική και Ανατολική Ευρώπη και την Αφρική.

Το κανάλι έχει ξεκινήσει αρχικά ως TV6, ένα σουηδικό κανάλι γυναικών που ξεκίνησε το 1994. Το 1998, το κανάλι άλλαξε σε ένα pan-Nordic πληρώνει το κανάλι που δείχνει η φύση ντοκιμαντέρ από τις 6 το απόγευμα έως τις 9 το βράδυ ("TV6 Nature World") και, στη συνέχεια μετέδιδε ταινίες δράσεις και σειρές από τις 9 μ. μ. έως τα μεσάνυχτα ("TV6 Action World"). Το 2002, το κανάλι μετονομάστηκε και έγινε *Viasat Nature* και *Viasat Action*.

Το Viasat Nature αποκτά πρόγραμμα από διεθνείς διανομείς και παραγωγής σπίτια.

Το περιεχόμενο του Viasat Action μετατοπίστηκε σταδιακά να περιλαμβάνουν περισσότερες εγκληματικές σειρές όπως το *[[Νόμος και τάξη (τηλεοπτική σειρά)|Νόμος και τάξη]]* και **. Το σκέλος αυτό ήταν, επομένως, μετονομάστηκε σε *Viasat Crime* την 1 Οκτωβρίου 2005. Μετά από αρκετά χρόνια ως έξι ώρες το κανάλι Viasat Nature/Crime σε επέκταση των ωρών εκπομπής την 1 Φεβρουαρίου 2007. Το Viasat Nature τώρα μεταδίδεται από τις 6 π. μ. έως 8 μ. μ. όταν το Viasat Crime ανέλαβε και την εκπομπή μέχρι τα μεσάνυχτα.

Το κανάλι έχει timeshared με πολλά κανάλια με την πάροδο των ετών. Στα πρώτα χρόνια, το κανάλι αγορών TVG γέμισε και πολύ το πρωινό πρόγραμμα. Το 1996, το αθλητικό κανάλι Sportkanalen μετέδιδε τα σαββατοκύριακα. Από το 1997,το Playboy TV έχει εκπομπή στο κανάλι μετά τα μεσάνυχτα. Το Nickelodeon της Σκανδιναβίας άρχισε να εκπέμπει από τις 6 π. μ. έως 6 μ. μ. αργότερα και συνέχισε να το κάνει μέχρι το 2007, όταν το Viasat Nature επέκτεινε τις ώρες εκπομπής της.

## Αναφορές


## Εξωτερικοί σύνδεσμοι
* VIASAT Nature Σουηδίας
* VIASAT Nature Νορβηγίας
* VIASAT Nature Δανίας
* VIASAT Crime Σουηδίας
* VIASAT Crime Νορβηγίας
* VIASAT Crime Δανίας

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1994
Χριστιανός του Βρανδεμβούργου-Μπαϊρόιτ

O **Χριστιανός**, γερμ. Christian (30 Ιανουαρίου 1581 – 20 Μαΐου 1655) από τον Οίκο των Χοεντσόλερν ήταν μαργράβος πρώτα τού Βρανδεμβούργου-Κούλμπαχ (1603-1604) και μετά, όταν μετακίνησε την έδρα του, του Βρανδεμβούργου-Μπαϊρόιτ (1605-1655). Είναι ο ιδρυτής του κλάδου του Μπαϊρόιτ.

## Βιογραφία
Ήταν ο δευτερότοκος γιος του Ιωάννη-Γεωργίου, εκλέκτορα του Βρανδεμβούργου και της Ελισάβετ, κόρης του Ιωακείμ-Ερνέστου πρίγκιπα του Άνχαλτ-Τσερμπστ.

Το 1655 απεβίωσε στο Μπάυροϊτ σε ηλικία 74 ετών. Ο πρωτότοκος γιος του Έρντμαν-Αύγουστος είχε αποβιώσει το 1651, έτσι τον διαδέχθηκε ο εγγονός του Χριστιανός-Ερνέστος.

## Οικογένεια
Νυμφεύτηκε το 1604 την 3η εξαδέλφη του πατέρα του, τη Μαρία των Χοεντσόλερν, κόρη του Αλβέρτου-Φρειδερίκου, δούκα της Πρωσίας και είχε τέκνα:
* Ελισάβετ-Ελεονόρα 1606-1606, απεβίωσε σε ηλικία μιας ημέρας.
* Γεώργιος-Φρειδερίκος 1608-1608, απεβίωσε αυθημερόν.
* Άννα-Μαρία 1609-1680, παντρεύτηκε τον Ιωάννη-Αντώνιο Α΄, πρίγκιπα φον Έγκενμπεργκ.
* Αγνή-Σοφία 1611-1611, απεβίωσε σε ηλικία τεσσάρων μηνών.
* Μαγδαληνή-Σίβυλλα 1612-1687, παντρεύτηκε τον Ιωάννη Γεώργιο Β΄ των Βέττιν, εκλέκτορα της Σαξονίας.
* Χριστιανός Ερνέστος 1613-1614.
* Έρντμαν-Αύγουστος 1615-1651, διάδοχος του Βρανδεμβούργου-Μπαϊρόιτ.
* Γεώργιος-Αλβέρτος 1619-1666, μαργράβος του Βρανδεμβούργου-Μπαϊρόιτ-Κούλμπαχ.
* Φρειδερίκος-Γουλιέλμος 1620-1620, απεβίωσε σε ηλικία μιας ημέρας.

## Πρόγονοι

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Χοεντσόλερν
Έρντμαν Αύγουστος του Βρανδεμβούργου-Μπαϊρόιτ

Ο **Έρντμαν Αύγουστος**, γερμ. Erdmann August (8 Οκτωβρίου 1615 - 6 Φεβρουαρίου 1651) από τον Οίκο των Χοεντσόλερν ήταν διάδοχος του Βρανδεμβούργου-Μπαϊρόιτ.

## Βιογραφία
Ήταν ο πρωτότοκος γιος του Χριστιανού, μαργράβου του Βρανδεμβούργου-Μπαϊρόιτ και της Μαρίας των Χοεντσόλερν, κόρης του Αλβέρτου-Φρειδερίκου, δούκα της Πρωσίας.

Το 1651 απεβίωσε στο Χοφ σε ηλικία 36 ετών. Το 1655 απεβίωσε ο πατέρας του Χριστιανός και τον διαδέχθηκε ο γιος του Χριστιανός Ερνέστος, εγγονός τού Χριστιανού.

## Οικογένεια
Νυμφεύτηκε το 1641 την εξαδέλφη του Σοφία των Χοεντσόλερν, κόρη του Ιωακείμ-Ερνέστου μαργράβου του Βρανδεμβούργου-Άνσμπαχ και είχε τέκνο:
* Χριστιανός-Ερνέστος 1644-1712, μάργραβος του Βρανδεμβούργου-Μπαϊρόιτ.

## Πρόγονοι

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Ερντμαν Αύγουστος
Viasat Ukraine

δεξιά|200px
Το **Viasat Ukraine** είναι ουκρανική υπηρεσία με απευθείας δορυφορική μετάδοση τηλεοπτικού διανομέα. Είναι ιδιοκτησία της "Vision TV", η οποία ανήκει στην *1+1 Media* ιδιοκτησία της πολυεθνικής Privat. Ανταγωνίζεται το NTV Plus και το Poverkhnost που μεταδίδονται σχετικά με το σύστημα της Eutelsat.

Η υπηρεσία ξεκίνησε στις 21 Απριλίου του 2008 χρησιμοποιώντας DVB-S & DVB-S2 αναμεταδότες του Astra 4A, Hot Bird και AMOS δορυφόρους για να μεταδίδουν τα κανάλια που είναι συμπιεσμένα με κωδικοποιήσεις MPEG-2 & MPEG-4 AVC.

## Αναφορές


## Εξωτερικοί σύνδεσμοι
*Επίσημος ιστότοπος
*Κανάλι και λίστα αναμεταδοτών

Κατηγορία:Δορυφορικοί τηλεοπτικοί σταθμοί
Χριστιανός Ερνέστος του Βρανδεμβούργου-Μπαϊρόιτ

Ο **Χριστιανός Ερνέστος**, γερμ. Christian Ernst (6 Αυγούστου 1644 - 20 Μαΐου 1712) από τον Οίκο των Χοεντσόλερν ήταν μαργράβος του Βρανδεμβούργου-Μπαϊρόιτ (1655-1712).

## Βιογραφία
Ήταν το μόνο τέκνο του Έρντμαν Αυγούστου, μαργράβου του Βρανδεμβούργου-Μπαϊρόιτ και της Σοφίας των Χοεντσόλερν, κόρης του Ιωακείμ Ερνέστου, μαργράβου του Βρανδεμβούργου-Άνσμπαχ.

Το 1712 απεβίωσε στο Έρλανγκεν σε ηλικία 68 ετών και τον διαδέχθηκε ο μόνος γιος του Γεώργιος Γουλιέλμος.

## Οικογένεια
Νυμφεύτηκε πρώτα το 1662 την εξαδέλφη του Έρντμουτε Σοφία, κόρη του Ιωάννη Γεωργίου Β΄, εκλέκτορα της Σαξονίας· δεν απέκτησε απογόνους.

Το 1670 απεβίωσε η Έρντμουτε Σοφία και ο Χριστιανός Ερνέστος έκανε το 1671 δεύτερο γάμο με τη 2η εξαδέλφη του Σοφία-Λουίζα, κόρη του Έμπερχαρντ Γ΄ δούκα του Βυρτεμβέργης και είχε τέκνα:
* Χριστιανή-Εμπερχαρντίνα 1671-1727, παντρεύτηκε τον Αύγουστο Β΄ των Βέττιν βασιλιά της Πολωνίας.
* Ελεονόρα-Μαγδαληνή 1673-1711, παντρεύτηκε τον Χέρμαν-Φρειδερίκο, στρατάρχη της Αυστρίας (γιο του Φιλίππου πρίγκιπα του Χοεντσόλερν-Χέχινγκεν).
* Γεώργιος-Γουλιέλμος 1678-1726, μάργραβος του Βρανδεμβούργου-Μπάυροϊτ.

Το 1702 απεβίωσε η Σοφία-Λουίζα και ο Χριστιανός-Ερνέστος έκανε το 1703 τρίτο γάμο με την εγγονή του 2ου εξαδέλφου του, την Ελισάβετ-Σοφία, κόρη του Φρειδερίκου-Γουλιέλμου εκλέκτορα του Βρανδεμβούργου· δεν απέκτησαν απογόνους.

## Πρόγονοι

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Χοεντσόλερν
Λομπάμπα

Η **Λομπάμπα** είναι βασιλική πρωτεύουσα της Εσουατίνι (παλαιότερα Σουαζιλάνδης), όπου βρίσκεται η μόνιμη κατοικία του βασιλιά. Έχει 11.000 κατοίκους και βρίσκεται σε υψόμετρο 694 μέτρων. 

Η πόλη ιδρύθηκε το 524 μ.Χ. από τον αρχηγό των Σουαχίλι Ραλαωκ Γ'. 

Οι περισσότεροι κάτοικοί της δουλεύουν στο βασιλικό παλάτι, το οποίο βρίσκεται στην κεντρική πλατεία της πόλης, και είναι το αρχαιότερο παλάτι της Αφρικής. Είναι χτισμένο με τον παραδοσιακό τρόπο των Σουαχίλι. 

Η Λομπάμπα είναι η δεύτερη μεγαλύτερη πόλη της Σουαζιλάνδης και η η πιο τουριστική πόλη της χώρας λόγω του παλατιού. Η πόλη δεν είναι ιδιαίτερα προηγμένη σε τεχνολογικά μέσα. Τα περισσότερα σπίτια της είναι μικρά και συνήθως μονοκατοικίες. Μόνο το 15% των κατοίκων της πόλης έχουν πρόσβαση σε μέσα μαζικής δικτύωσης. 

Τα μεγαλύτερα αξιοθέατα της Λομπάμπα είναι το παλάτι, όπου υπάρχει πρόσβαση σε συγκεκριμένα δωμάτια και στον βασιλικό κήπο, και το τεράστιο πάρκο Pascak de vode, βασιλική δωρεά. 

Κατά την περίοδο 30 Απριλίου έως 5 Μαΐου παρατηρείται το έθιμο "gatsel lod voyou" ("η βροχή των γαζελών"). Το έθιμο αυτό χρονολογείται από το 1500 μ.Χ. Σύμφωνα με το έθιμο, ύστερα από μακρά περίοδο ξηρασίας στις 30 Απριλίου φάνηκε ένα τεράστιο κοπάδι με γαζέλες. Έτσι οι κάτοικοι έτρωγαν για πέντε μέρες κρέας. Μέχρι και σήμερα κάθε βράδυ αυτή την περίοδο ψήνουν, τραγουδούν και χορεύουν σε παραδοσιακούς ρυθμούς.

## Παραπομπές

Κατηγορία:Γεωγραφία του Εσουατίνι
Γεώργιος Γουλιέλμος του Βρανδεμβούργου-Μπαϊρόιτ

Ο **Γεώργιος Γουλιέλμος**, γερμ. Georg Wilhelm (26 Νοεμβρίου 1678 - 18 Δεκεμβρίου 1726) από τον Οίκο των Χοεντσόλερν ήταν μαργράβος του Βρανδεμβούργου-Μπαϊρόιτ (1712-1726).

## Βιογραφία
Ήταν ο μόνος γιος του Χριστιανού Ερνέστου, μαργράβου του Βρανδεμβούργου-Μπαϊρόιτ και της Σοφίας Λουίζας, κόρης του Έμπερχαρντ Γ΄ δούκα της Βυρτεμβέργης.

Το 1726 απεβίωσε στο Μπαϊρόιτ σε ηλικία 48 ετών. Δεν είχε άρρενα επιζώντα τέκνα  και τον διαδέχθηκε ο 2ος εξάδελφός του Γεώργιος Φρειδερίκος Κάρολος, μαργράβος του Βρανδεμβούργου-Μπαϊρόιτ.

## Οικογένεια
Νυμφεύτηκε το 1699 τη Σοφία των Βέττιν, κόρη του Ιωάννη Αδόλφου Α΄, δούκα της Σαξονίας-Βάισενφελς και είχε τέκνα:
* Χριστιανή-Σοφία-Βιλελμίνη 1701-1749, η οποία ενεπλάκη σε σκάνδαλο, καρπός του οποίου ήταν το 1724 ο τοκετός θνησιγενών διδύμων εξώγαμων τέκνων από μία μη νόμιμη σχέση.
* Εμπερχαρντίνα-Ελισάβετ 1706-1709.
* Χριστιανός-Γουλιέλμος 1706-1706, απεβίωσε σε ηλικία δύο ημερών.
* Χριστιανός-Φρειδερίκος-Γουλιέλμος και Φραγκίσκος-Αδόλφος-Γουλιέλμος 1709-1709, δίδυμοι, ο πρώτος απεβίωσε σε ηλικία δύο ημερών, ενώ ο δεύτερος αυθημερόν.

## Πρόγονοι

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Χοεντσόλερν
Σκοτεινό νεφέλωμα

Ένα **σκοτεινό νεφέλωμα** ή **νεφέλωμα απορρόφησης** είναι ένας τύπος διαστρικού νέφους που είναι τόσο πυκνό ώστε αποκρύπτει το φως από τα αντικείμενα που βρίσκονται πίσω του, όπως τα αστέρια στο βάθος και τα νεφελώματα εκπομπής ή ανάκλασης. Η εξαφάνιση του φωτός προκαλείται από διαστρικούς κόκκους σκόνης που βρίσκονται στα πιο ψυχρά και πιο πυκνά τμήματα μεγαλύτερων μοριακών νεφών. Συστάδες και μεγάλα σύμπλοκα σκοτεινών νεφελωμάτων συνδέονται με τα Γιγάντια Μοριακά Νέφη. Μεμονωμένα μικρά σκοτεινά νεφελώματα αποκαλούνται σφαιρίδια Μποκ. Όπως κάθε άλλη διαστρική σκόνη ή ύλη, τα πράγματα που καλύπτει είναι ορατά μόνο χρησιμοποιώντας ραδιοκύματα στη ραδιοαστρονομία ή υπέρυθρες στην αστρονομία υπέρυθρης ακτινοβολίας. 

Τα σκοτεινά νέφη εμφανίζονται έτσι λόγω σωματιδίων σκόνης μεγέθους υπομικρομέτρου, επικαλυμμένα με παγωμένο μονοξείδιο του άνθρακα και άζωτο, τα οποία εμποδίζουν αποτελεσματικά τη διέλευση του φωτός σε ορατά μήκη κύματος. Επίσης υπάρχει μοριακό υδρογόνο, ατομικό ήλιο, C18O (CO με οξυγόνο ως το ισοτόπιο 18O), CS, NH3 (αμμωνία), H2CO (φορμαλδεΰδη), c-C3H2 (κυκλοπροπενυλιδένιο) και μοριακό ιόν N2H+ (διαζενύλιο) τα οποία είναι σχετικά διαφανή. Αυτά τα σύννεφα αποτελούν τους τόπους γέννησης των αστεριών και των πλανητών και η κατανόηση της ανάπτυξής τους είναι απαραίτητη για την κατανόηση του σχηματισμού των αστεριών.

Η μορφή τέτοιων σκοτεινών νέφων είναι πολύ ακανόνιστη: δεν έχουν σαφώς καθορισμένα εξωτερικά όρια και μερικές φορές παίρνουν πολύπλοκα ελικοειδή σχήματα. Τα μεγαλύτερα σκοτεινά νεφελώματα είναι ορατά στο γυμνό μάτι, εμφανίζονται ως σκοτεινά τμήματα ενάντια στο φωτεινότερο υπόβαθρο του Γαλαξία, όπως ο Σάκος Ανθράκων και ο Βόρειος Σάκος Ανθράκων. Αυτά τα αντικείμενα που φαίνονται στο γυμνό μάτι είναι μερικές φορές γνωστά ως αστερισμοί σκοτεινών νέφων και παίρνουν ποικιλία από ονόματα.

Στο εσωτερικό των εξωτερικών μοριακών περιοχών των σκοτεινών νεφελωμάτων, συμβαίνουν σημαντικά γεγονότα, όπως ο σχηματισμός των αστεριών και των μέιζερ.

## Συλλογή

File:All Quiet in the Nursery?.jpg|Το σκοτεινό νεφέλωμα LDN 1768 περιέχει πρωτοαστέρες.
File:A Hole in the Sky.jpg|Το σκοτεινό νεφέλωμα ονόματι LDN1774, τραβηγμένο από το Wide Field Imager, ένα όργανο τοποθετημένο στο 2,2 μέτρων τηλεσκόπιο MPG/ESO του ESO  στο Λα Σίγια.
File:The dark nebula LDN 483.jpg|Το σκοτεινό νεφέλωμα LDN 483 βρίσκεται περίπου 700 έτη φωτός μακριά στον αστερισμό του Όφεως.
File:The Dark Cloud Lupus 4.jpg|Το Lupus 4 είναι πυκνή σκόνη άνθρακα και αερίου όπου νέα αστέρια αναμένονται να σχηματιστούν.


## Σημειώσεις

## Παραπομπές


Κατηγορία:Σκοτεινά νεφελώματα
Κατηγορία:Νεφελώματα
Περιφέρεια Υπερκαρπαθίας

Η **Περιφέρεια Υπερκαρπαθίας** (ουκρανικά: *Закарпатська область*) είναι διοικητική περιφέρεια (όμπλαστ) που βρίσκεται στη νοτιοδυτική Ουκρανία, όμοια με την ιστορική περιοχή Ρουθηνία των Καρπαθίων. Το διοικητικό της κέντρο είναι η πόλη Ούζχοροντ. Άλλες μεγάλες πόλεις της περιοχής περιλαμβάνουν το Μουκάτσεβο, το Χουστ, το Μπερέχοβε και το Τσοπ που φιλοξενούν την υποδομή των σιδηροδρομικών μεταφορών.

## Παραπομπές


## Εξωτερικοί σύνδεσμοι
*

Υπερκαρπαθιας, Ομπλαστ της
Κατηγορία:Γεωγραφία της Ουκρανίας
Γεώργιος Αλβέρτος του Βρανδεμβούργου-Μπαϊρόιτ-Κούλμπαχ

Ο **Γεώργιος Αλβέρτος**, γερμ. Georg Albrecht (20 Μαρτίου 1619 - 27 Σεπτεμβρίου 1666) από τον Οίκο των Χοεντσόλερν ήταν πρίγκιπας του μαργραβάτου του Βρανδεμβούργου-Μπαϊρόιτ-Κούλμπαχ.

## Βιογραφία
Ήταν ο δευτερότοκος γιος του Χριστιανού, μαργράβου του Βρανδεμβούργου-Μπαϊρόιτ και της Μαρίας των Χοεντσόλερν, κόρης του Αλβέρτου-Φρειδερίκου δούκα της Πρωσίας.

Το 1666 απεβίωσε στο Μπαϊρόιτ σε ηλικία 47 ετών.

## Οικογένεια
Νυμφεύτηκε πρώτα το 1651 τη Μαρία Ελισάβετ, κόρη του Φιλίππου δούκα του Σλέσβιχ-Χόλσταϊν-Σόντερμπουργκ-Γκλύξμπουργκ και είχε τέκνα:
* Χριστιανός-Φίλιππος 1653-1653, απεβίωσε δύο μηνών
* Σοφία-Αμαλία 1655-1656
* Γεώργιος-Φρειδερίκος 1657-1658
* Έρντμαν-Φίλιππος 1659-1678
* Χριστιανός-Ερρίκος 1661-1708, πρίγκιπας του Βρανδεμβούργου-Μπαϊρόιτ-Κούλμπαχ
* Κάρολος-Αύγουστος 1663-1731, πρίγκιπας του Βρανδεμβούργου-Μπαϊρόιτ.

Το 1664 απεβίωσε η Μαρία Ελισάβετ και το 1665 ο Γεώργιος Αλβέρτος έκανε δεύτερο γάμο με τη Σοφία Μαρία του Ζολμς-Μπάρουτ-Βίλντενφελς και είχε τέκνο:
* Γεώργιος Αλβέρτος 1666-1703, κύριος του Ομπερκότσαου. Νυμφεύτηκε τη Ρεγκίνα Μανταλένα Λουτς, κόρη του διοικητή του Ομπερκότσαου. Ο γάμος ήταν μοργανατικός και στη σύζυγό του και στους απογόνους τους δόθηκε ο τίτλος του *βαρόνου του Κότσαου*. Ο κλάδος εξέλιπε το 1976.

## Πρόγονοι

## Πηγές
* Marek, Miroslav. "Genealogy of the Freiherren von Kotzau". Genealogy. EU

## Παραπομπές


Κατηγορία:Οίκος των Χοεντσόλερν
Χριστιανός Ερρίκος του Βρανδεμβούργου-Μπαϊρόιτ-Κούλμπαχ

Ο **Χριστιανός Ερρίκος**, γερμ. Christian Heinrich (29 Ιουλίου 1661 - 5 Απριλίου 1708) από τον Οίκο των Χοεντσόλερν ήταν μαργράβος του Βρανδεμβούργου-Μπαϊρόιτ-Κούλμπαχ.

## Βιογραφία
Ήταν ο πρωτότοκος γιος του Γεωργίου Αλβέρτου, πρίγκιπα του Βρανδεμβούργου-Μπαϊρόιτ-Κούλμπαχ και της Μαρίας Ελισάβετ, κόρης του Φιλίππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1708 απεβίωσε στο Βέφερλινγκεν σε ηλικία 47 ετών. Ο γιοί του Γεώργιος Φρειδερίκος Κάρολος και Φρειδερίκος Χριστιανός έγιναν μαργράβοι του Βρανδεμβούργου-Μπαϊρόιτ.

## Οικογένεια
Νυμφεύτηκε το 1687 τη Σοφία-Χριστιανή, κόρη του Αλβέρτου-Φρειδερίκου κόμη του Βόλφσταϊν και είχε τέκνα:
* Γεώργιος-Φρειδερίκος-Κάρολος 1688-1735, μαργράβος του Βρανδεμβούργου-Μπαϊρόιτ.
* Αλβέρτος-Βόλφγκανγκ 1689-1734, στρατηγός της Αυστρίας.
* Δωροθέα-Καρλόττα 1691-1712, παντρεύτηκε τον Κάρολο-Λουδοβίκο, κόμη του Χόενλοε-Βάικερσχαϊμ
* Σοφία-Μαγδαληνή 1700-1770, παντρεύτηκε τον Χριστιανό ΣΤ΄ της Δανίας.
* Φρειδερίκος-Ερνέστος 1703-1762, πρίγκιπας του Βρανδεμβούργου-Κούλμπαχ.
* Σοφία-Καρολίνα 1705-1764, παντρεύτηκε τον Γεώργιο-Αλβέρτο των Σίρκσενα πρίγκιπα της Ανατολικής Φρισίας.
* Φρειδερίκος-Χριστιανός 1708-1769, μαργράβος του Βρανδεμβούργου-Μπαϊρόιτ.

## Πρόγονοι

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Χοεντσόλερν
Viasat History

Το** Viasat History** είναι τηλεοπτικό κανάλι που παρέχεται από την διεθνή εταιρεία μέσων ενημέρωσης, Viasat World LTD. Το κανάλι επικεντρώνεται στον αρχαίο κόσμο, ιστορικό δράμα, την βασιλική ιστορία, την ταξιδιωτική και θρησκευτική ιστορία. Το Viasat History είναι ένα 24-ωρο κανάλι, όπου εκπέμπει στην Κεντρική και Ανατολική Ευρώπη και την Αφρική.

Με έδρα το Λονδίνο και το Ηνωμένο Βασίλειο, το κανάλι ξεκίνησε την εκπομπή της στις Σκανδιναβικές χώρες και μετά από λίγα χρόνια επεκτάθηκε προς τις χώρες της Βαλτικής με υπότιτλους και πολλές ακόμα χώρες της Ανατολικής ευρώπης.

Το Viasat History αποκτά προγράμματα από διεθνείς διανομείς και οίκους παραγωγής.

Από το 2012, το Viasat History, μαζί με τα αδελφικά του κανάλια Viasat Explore και Viasat Nature μεταδίδονται σε HD μαζί με το SD feed για την Viasat δορυφορική πλατφόρμα.

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2004
Γεώργιος Φρειδερίκος Κάρολος του Βρανδεμβούργου-Μπαϊρόιτ

Ο **Γεώργιος Φρειδερίκος Κάρολος** (γερμ. *Georg Friedrich Karl*, 19 Ιουνίου 1688 - 17 Μαΐο 1735) από τον Οίκο των Χοεντσόλερν ήταν μαργράβος του Βρανδεμβούργου-Μπαϊρόιτ (1726-1735).

## Βιογραφία
Ήταν ο πρωτότοκος γιος του Χριστιανού Ερρίκου, πρίγκιπα (μαργράβου ως προς τον τίτλο μόνο) του Βρανδεμβούργου-Μπαϊρόιτ-Κούλμπαχ και της Σοφίας-Χριστιανής, κόρης του Αλβέρτου-Φρειδερίκου, κόμη του Βόλφσταϊν.

Το 1735 απεβίωσε στο Μπαϊρόιτ σε ηλικία 47 ετών και τον διαδέχθηκε ο πρωτότοκος γιος του Φρειδερίκος.

## Οικογένεια
Νυμφεύτηκε το 1709 τη Δωροθέα, κόρη του Φρειδερίκου-Λουδοβίκου, δούκα του Σλέσβιχ-Χόλσταϊν-Σόντερμπουργκ-Μπεκ και είχε τέκνα:
* Σοφία-Χριστίνα 1710-1739, παντρεύτηκε τον Αλέξανδρο-Φερδινάνδο, πρίγκιπα του Τουρν & Τάξις
* Φρειδερίκος 1711-1763, μαργράβος του Βρανδεμβούργου-Μπαϊρόιτ
* Γουλιέλμος-Ερνέστος 1712-1733
* Σοφία-Καρλόττα 1713-1747, παντρεύτηκε τον Ερνέστο-Αύγουστο Α΄ των Βέττιν, δούκα της Σαξονίας-Βαϊμάρης-Άιζεναχ
* Σοφία-Βιλελμίνη 1714-1749, παντρεύτηκε τον Κάρολο-Έντσαρντ των Σίρκσενα, πρίγκιπα της Ανατολικής Φρισίας.

## Πρόγονοι

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Χοεντσόλερν
Αιγαίων (αποσαφήνιση)

Η ονομασία **Αιγαίων** μπορεί να αναφέρεται στα παρακάτω θέματα:

*Ένας από τους Εκατόγχειρες στην ελληνική μυθολογία
*ένας από τους γιους του Λυκάονος
*Αιγαίων (δορυφόρος), φυσικός δορυφόρος του Κρόνου
*Αιγαίων (βιολογία), γένος οστρακοειδών
Σεβάκ Καναγκιάν

Ο **Σεβάκ Καναγκιάν** (Αρμένικα: Սևակ Խանաղյան, Ρωσικά: Севак Ханагян; γ. 28 Ιουλίου 1987) είναι Ρωσο-Αρμένιος τραγουδιστής και τραγουδοποιός. Ο Καναγκιάν έγινε γνωστός καθώς συμμετείχε στην τέταρτη σεζόν του The Voice της Ρωσίας το 2015 και μετά συμμετείχε και κέρδισε την έβδομη σεζόν του X-Factor της Ουκρανίας την επόμενη χρονιά. Το 2017, στην τρίτη του χρονιά είναι coach στο The Voice της Αρμενίας.

Εκπροσώπησε την Αρμενία στη Eurovision 2018 με το τραγούδι "Qami". Συγκέντρωσε 79 πόντους στον πρώτο ημιτελικό.

## Πρόωρη ζωή
Ο Khanagyan γεννήθηκε στις 28 Ιουλίου 1987 στο Metsavan, ένα μικρό χωριό στην επαρχία Lori. Όταν ήταν στην έβδομη τάξη, η οικογένεια έφυγε από την Αρμενία και μετακόμισε στο Κουρσκ στη Ρωσία. Συνέχισε να σπουδάζει μουσική στη Μόσχα και αποφοίτησε με πτυχίο το 2014.
## Καριέρα
Το 2015, ο Khanagyan διαγωνίστηκε στην πρώτη σεζόν της Glavnaya Stsena, της ρωσικής έκδοσης του "Χ Factor". Έγινε καθοδηγητής από τον Maxim Fadeev, αλλά αποκλείστηκε στα προημιτελικά. Αργότερα εκείνο το έτος άρχισε να συμμετέχει στην εποχή τέσσερα της φωνής της Ρωσίας. Προσχώρησε στην ομάδα της Πολίνα Γκαγκάρινα  αλλά αποκλείστηκε στον γύρο των νοκ-άουτ. Την επόμενη χρονιά, ο Khanagyan εγκατέλειψε τη Ρωσία για να ανταγωνιστεί στην έβδομη σεζόν του τάλεντ σόου X-Factor Ουκρανίας. Σε όλη τη διάρκεια της παράστασης, είχε δάσκαλο τον Anton Savlepov και κέρδισε τον διαγωνισμό.

Μετά την επιτυχία του στην X-Factor Ουκρανία, ο Khanagyan επέστρεψε στην πατρίδα του στην Αρμενία και έγινε προπονητής στην τρίτη σεζόν της φωνής της Αρμενίας. Το 2017, επιβεβαιώθηκε ως ανταγωνιστής στο Depi Evratesil 2018 με το τραγούδι "Qami". Συμμετείχε στον δεύτερο ημιτελικό στις 21 Φεβρουαρίου 2018 και κέρδισε τον διαγωνισμό στις 25 Φεβρουαρίου. Τώρα θα εκπροσωπήσει την Αρμενία στον Διαγωνισμό Τραγουδιού της Eurovision 2018.

## Δισκογραφία

### Singles

## Παραπομπές


## Εξωτερικοί σύνδεσμοι

* Σελίδα στο Instagram
* Κανάλι στο YouTube
* Σελίδα στο VKontakte

Κατηγορία:Ρώσοι τραγουδιστές
Κατηγορία:Αρμένιοι τραγουδιστές
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2018
Qami

Το "**Qami**" (Αρμένικα: Քամի, Ελληνικά: Άνεμος) είναι ένα τραγούδι από το Ρωσο-Αρμένιο τραγουδιστή Σεβάκ Καναγκιάν. Το τραγούδι εκπροσώπησε την Αρμενία στη Eurovision 2018 αλλά απέτυχε να προκριθεί στον τελικό και γράφτηκε από τον Καναγκιάν μαζί με τις Άννα Ντανιέλιαν και Βικτωρία Μαλογιάν.

## Παραπομπές


Κατηγορία:Διαγωνισμός Τραγουδιού Eurovision 2018
Κατηγορία:Τραγούδια του 2018
Ρουθηνία των Καρπαθίων

[thumb|Γεωφυσικός χάστης της περιοχής με τα όρια της [Ουκρανία των Καρπαθίων|Ουκρανίας των Καρπαθίων]]
Η **Ρουθηνία των Καρπαθίων** (ρουθηνικά και ουκρανικά: Карпатська Русь, σλοβακικά και τσεχικά: *Podkarpatská Rus*, ουγγρικά: *Kárpátalja*, ρουμανικά: *Transcarpatia*, πολωνικά: *Zakarpacie*, γερμανικά: *Karpatenukraine*) είναι ιστορική περιοχή στα σύνορα μεταξύ Κεντρικής και Ανατολικής Ευρώπης, η οποία βρίσκεται κυρίως στην περιφέρεια Ζακαρπάτια της δυτικής Ουκρανίας, με μικρότερα τμήματα στην ανατολική Σλοβακία (κυρίως στην περιφέρεια Πρέσοβ και στην περιφέρεια Κόσιτσε) και το πολωνικό τμήμα της Λεμκόβινα. Πριν από τον Α΄ Παγκόσμιο Πόλεμο, το μεγαλύτερο μέρος αυτής της περιοχής ανήκε στο Βασίλειο της Ουγγαρίας. Κατά τη διάρκεια του μεσοπολέμου, αποτελούσε τμήμα της Πρώτης και Δεύτερης Δημοκρατίας της Τσεχοσλοβακίας. Κατά τις παραμονές του Β΄ Παγκοσμίου Πολέμου τον Μάρτιο του 1939, η περιοχή προσαρτήθηκε για άλλη μια φορά από το Βασίλειο της Ουγγαρίας. Μετά τον πόλεμο έγινε τμήμα της σοβιετικής Ουκρανίας.

Είναι μια εθνοτικά ποικιλόμορφη περιοχή, που κατοικείται από Ουκρανούς, Ρουθηνούς, Λέμκους, Ούγγρους, Σλοβάκους, Ρουμάνους, Βουλγάρους και Ρώσους. Έχει επίσης μικρές μειονότητες Χούτσουλ, Εβραίων, Ρομά, Σέκλερ και Τσάνγκο.

## Εξωτερικοί σύνδεσμοι
* 
* The Carpatho-Rusyn knowledge base

Κατηγορία:Καρπάθια
Κατηγορία:Νεότερη ιστορία της Ουκρανίας
Φρειδερίκος του Βρανδεμβούργου-Μπαϊρόιτ

Ο **Φρειδερίκος**, γερμ. Friedrich (10 Μαΐου 1711 - 26 Φεβρουαρίου 1763) από τον Οίκο των Χοεντσόλερν ήταν μαργράβος του Βρανδεμβούργου-Μπαϊρόιτ (1735-1763).

## Βιογραφία
Ήταν ο πρωτότοκος γιος του Γεωργίου-Φρειδερίκου-Καρόλου μαργράβου του Βρανδεμβούγου-Μπαϊρόιτ και της Δωροθέας, κόρης του Φρειδερίκου-Λουδοβίκου δούκα του Σ.Χ.Σ.Μπεκ.

Το 1763 απεβίωσε στο Μπαϊρόιτ σε ηλικία 52 ετών. Δεν είχε άρρενα τέκνα και τον διαδέχθηκε ο θείος του Φρειδερίκος-Χριστιανός.

## Οικογένεια
Νυμφεύτηκε πρώτα το 1731 την εγγονή του 3ου εξαδέλφου του, τη Βιλελμίνη των Χοεντσόλερν, κόρη του Φρειδερίκου-Γουλιέλμου Α΄ της Πρωσίας και είχε τέκνο:
* Ελισάβετ-Φρειδερίκη-Σοφία 1732-1780, παντρεύτηκε τον Κάρολο-Ευγένιο δούκα της Βυρτεμβέργης.

Το 1758 απεβίωσε η Βιλελμίνη και ο Φρειδερίκος έκανε το επόμενο έτος δεύτερο γάμο με τη Σοφία-Καρολίνα των Γουέλφων, κόρη του Καρόλου Α΄ δούκα του Μπράουνσβαϊγκ-Βόλφενμπυτελ· δεν απέκτησαν απογόνους.

## Μυθιστορήματα
* Ο Φρειδερίκος και η σύζυγός του Βιλελμίνη είναι οι κύριοι ήρωες του ιστορικού μυθιστορήματος του 1909 "A Gentle Knight of Old Brandenburg" του Charles Major.

## Πρόγονοι

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Χοεντσόλερν
Viasat Explore

Το** Viasat Explore** είναι ένα τηλεοπτικό κανάλι που παρέχεται από τη διεθνή εταιρεία μέσων ενημέρωσης, Viasat World LTD. Το κανάλι επικεντρώνεται στην αλιεία, περιπέτεια, ανδρών κατά την εργασία και τη μηχανική. To Viasat Explore εκπέμπει 24 ώρες στην Κεντρική και Ανατολική Ευρώπη και την Αφρική. 

Με έδρα το Λονδίνο, και το Ηνωμένο Βασίλειο, το κανάλι ξεκίνησε την εκπομπή στις Σκανδιναβικές χώρες και μετά από λίγα χρόνια επεκτάθηκε σε πολλές χώρες της Ανατολικής ευρώπης και στις χώρες της Βαλτικής με υπότιτλους.

Η υπηρεσία ξεκίνησε τον Ιανουάριο του 2002 ως Viasat Explorer στη Σουηδία, τη Δανία, τη Νορβηγία και τη Φινλανδία. Στις 1 Νοεμβρίου 2003 επεκτάθηκε στην Ουκρανία, Ρωσία, Καζακστάν, Εσθονία, τη Λετονία, τη Λιθουανία, τη Μολδαβία, τη Λευκορωσία, την Ουγγαρία, την Πολωνία, τη Ρουμανία και τη Βουλγαρία. Το 2006 στη Σερβία ξεκίνησε την καλωδιακή και δορυφορική πλατφόρμα Total TV 

Το Viasat Explore παράγει και αποκτά περιεχόμενο από διεθνείς διανομείς και παραγωγής.

Από το 2012, το Viasat Explorer, μαζί με τα αδελφικά του κανάλια Viasat History και Viasat Nature μεταδίδονται σε HD μαζί με το SD feed για λογαριασμό της δορυφορικής πλατφόρμας Viasat. Το κανάλι μετονομάστηκε σε Viasat Explore στις 29 Απριλίου 2014, κερδίζοντας μια νέα ident συσκευασία με το λογότυπο και ρίχνοντας το "X" γράμμα από το λογότυπό της στη γεύση της "Ε".

## Αναφορές

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2002
Αλβέρτος Βόλφγκανγκ του Βρανδεμβούργου-Μπαϊρόιτ

Ο **Αλβέρτος Βόλφγκανγκ**, γερμ. Albrecht Wolfgang (8 Δεκεμβρίου 1689 - 29 Ιουνίου 1734) από τον Οίκο των Χοεντσόλερν ήταν πρίγκιπας (μαργράβος ως προς τον τίτλο μόνο) του Βρανδεμβούργου-Μπαϊρόιτ-Κούλμπαχ και στρατηγός της Αυστρίας.

## Βιογραφία
Ήταν ο δευτερότοκος γιος του Χριστιανού Ερρίκου, πρίγκιπα (μαργράβου ως προς τον τίτλο μόνο) του Βρανδεμβούργου-Μπαϊρόιτ-Κούλμπαχ και της Σοφίας-Χριστιανής, κόρης του Αλβέρτου-Φρειδερίκου του Βόλφσταϊν.

Μεγάλωσε με τον μεγαλύτερο αδελφό του Γεώργιο Φρειδερίκο Κάρολο στο Μπίλεφελντ και σπούδασαν στο Πανεπιστήμιο της Ουτρέχτης. Αφού πραγματοποίησε τη Γκραντ Τουρ, περνώντας από τη Γαλλία, τη Βρετανία και την Ιταλία, εισήλθε στον Αυστριακό στρατό.

Κατά τη στρατιωτική του σταδιοδρομία έφθασε το βαθμό του υποστράτηγου. Μαζί με τον στρατάρχη Κλωντ Φλοριμόν ντε Μερσύ επιτέθηκαν στο κάστρο Κροκέτα της Πάρμας, αλλά σκοτώθηκαν. Τάφηκε αρχικά στο Μπαϊρόιτ και το 1742 η σορός του μεταφέρθηκε στο αββαείο Χίμελσκρον, όπου η αδελφή του Σοφία Μαγδαληνή, σύζυγος του Χριστιανού ΣΤ΄ της Δανίας, έφτιαξε ένα επιτάφιο μνημείο σε ανάμνησή του.

Το 1734 απεβίωσε στην Πάρμα της Εμίλια-Ρομάνια σε ηλικία 45 ετών, άγαμος.

## Πρόγονοι

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Παραπομπές


Κατηγορία:Οίκος των Χοεντσόλερν
Αιγιστέας

O **Αιγιστέας** (αναφέρεται επίσης και ως *Αιγίσταιος* ή *Άγχουρος*) ήταν γιος του Μίδα, μυθικού βασιλιά της Φρυγίας. Κατά την παράδοση, όταν ο βαθύπλουτος Μίδας έλαβε χρησμό για το πως θα μπορούσε να κλείσει ένα μεγάλο γεωλογικό χάσμα που είχε εμφανιστεί στην γη της Φρυγίας, η απάντηση που του δόθηκε ήταν πως θα έπρεπε να πετάξει μέσα του ότι το πολυτιμότερο διέθετε. Παρά τον χρυσό και διάφορα πολύτιμα αντικείμενα που έριξε μέσα του όμως, δεν υπήρξε κάποιο αποτέλεσμα, παρά μόνο όταν ο γιος του ο Αιγιστέας αυτοθυσιάστηκε ρίχνοντας τον εαυτό του στο χάσμα, το οποίο έπειτα έκλεισε. Η έκφραση *Αιγιστέου πήδημα* προκύπτει από την διήγηση αυτή και υποδηλώνει την *αυτοθυσία*.

## Παραπομπές


Κατηγορία:Πρόσωπα της ελληνικής μυθολογίας
Κατηγορία:Μύθοι της ελληνικής μυθολογίας
Κατηγορία:Εκφράσεις
Φρειδερίκος Ερνέστος του Βρανδεμβούργου-Κούλμπαχ

Ο **Φρειδερίκος Ερνέστος**, γερμ. Friedrich Ernst (15 Δεκεμβρίου 1703 - 23 Ιουνίου 1762) από τον Οίκο των Χοεντσόλερν ήταν κυβερνήτης των δουκάτων Σλέσβιχ και Χόλσταϊν-Γκλύκστατ.

## Βιογραφία
Ήταν ο τρίτος γιος του Χριστιανού Ερρίκου, πρίγκιπα (μαργράβου ως προς τον τίτλο μόνο) του Βρανδεμβούργου-Μπαϊρόιτ-Κούλμπαχ και της Σοφίας-Χριστιανής, κόρης του Αλβέρτου-Φρειδερίκου, κόμη του Βόλφσταϊν.

Το 1762 απεβίωσε στο Ντράγκε σε ηλικία 58 ετών άτεκνος.

## Οικογένεια
Νυμφεύτηκε τη Χριστίνα-Σοφία των Βέττιν, κόρη του Ερνέστου-Φερδινάνδου των Γουέλφων, δούκα του Μπράουνσβαϊγκ-Λύνεμπουργκ-Μπέβερν· δεν απέκτησαν απογόνους.

## Πρόγονοι

## Πηγές
* Rudolf Irmisch: Schloß Drage und sein Besitzer, Markgraf Friedrich Ernst von Brandenburg-Kulmbach, in: Steinburger Jahrbuch 1973, Itzehoe, 1972, pp. 6–17
* Bernd Langmaack: Friedrich Ernst Markgraf zu Brandenburg-Culmbach. Eine glanzvolle Persönlichkeit, mit Königen verschwägert, in: Steinburger Jahrbuch 2000, Itzehoe 1999, pp. 61–72

## Παραπομπές


Κατηγορία:Οίκος των Χοεντσόλερν
Αουρέλ Μπαέσου

Ο **Άουρελ Μπαέσου** (ρουμανικά: Aurel Băeșu, 1896-1928) ήταν Ρουμάνος ιμπρεσιονιστής ζωγράφος τοπίων και πορτραίτων. Πολλά από τα έργα του δείχνουν την επιρροή του Νικολάε Γκριγκορέσκου, μια επιρροή που ήταν κοινή μεταξύ των ζωγράφων της εποχή του.

## Βιογραφία
Ο πατέρας του ήταν κυβερνητικός υπάλληλος που απασχολούταν από τον νομό Σουτσεάβα. Έχασε τη μητέρα του σε νεαρή ηλικία και τον μεγάλωσε η γιαγιά του.

Από το 1907 έως το 1912, παρακολούθησε το γυμνάσιο "Αλεξάντρου Ντονίτσι" στη γενέτειρά του, όπου επέδειξε την ικανότητα του στη ζωγραφική. Μετά την αποφοίτησή του, εισήλθε στην Școala de Belle Arte (Σχολή Καλών Τεχνών) στο Ιάσιο, όπου σπούδασε με τον Κωνσταντίν Αρτακίνο και τον Γκεόργκε Ποποβίτσι. Το 1915 έλαβε ένα βραβείο από την Ρουμανική Ακαδημία για το πορτρέτο του γαλλικού καλλιτέχνη Λεκόμτ ντε Νουί, ο οποίος στη συνέχεια έζησε στη Ρουμανία.

Κατά τη διάρκεια του Α΄ Παγκοσμίου Πολέμου, κινητοποιήθηκε αλλά, την τελευταία στιγμή, υποχώρησε και προσχώρησε σε αρκετούς άλλους καλλιτέχνες που . Αν και δραπέτευσε τραυματισμένος, οι σκληρές συνθήκες εκεί οδήγησαν σε πνευμονία που τον άφησε σε κακή υγεία.

Σε μια προσπάθεια να βελτιώσει τις καλλιτεχνικές του προοπτικές, και με την υποστήριξη μελών της Ακαδημίας, πήγε στην Ιταλία για να παρακολουθήσει ένα δωρεάν πρόγραμμα ζωγραφικής που διδασκόταν στο Ινστιτούτο Καλών Τεχνών στη Ρώμη. Ήταν εκεί από το 1920 έως το 1922. Τέσσερα χρόνια αργότερα, ταξίδεψε σε ολόκληρη τη Σλοβενία, την Ουγγαρία και τη Γαλλία. Για πολλά χρόνια,ήταν ερωτευμένος με τη Λία Σαντοβένα, κόρη του μυθιστοριογράφου Μιχαήλ Σαντοβεάνου, αλλά δεν μπορούσε ποτέ να προτείνει γάμο λόγω της επισφαλούς οικονομικής του κατάστασης.

Το 1928, πέθανε από φυματίωση σε ηλικία μόλις τριάντα δύο ετών. Μια σημαντική αναδρομική έκθεση του έργου του πραγματοποιήθηκε το 2006 στο μουσείο τέχνης του Μπακάου. Το 2012, ο τάφος του λεηλατήθηκε και καταστράφηκε. Μεταξύ των αντικειμένων που ελήφθησαν ήταν μια πλάκα του φίλου του Μπαέσου, του γλύπτη Μιχάι Ονοφρέι.

## Επιλεγμένοι πίνακες

Αρχείο:Aurel Baesu - Portret de taranca.jpg|Πορτρέτο μιας Αγρότισσας
Αρχείο:Aurel Baesu - Clopotnita.jpg|Πύργος της καμπάνας
Αρχείο:Aurel Baesu - Interior de tara.jpg|Αγροτικό εσωτερικό
Αρχείο:Aurel Baesu - Cap de copil.jpg|Το κεφάλι ενός αγοριού


## Παραπομπές


## Περαιτέρω ανάγνωση
* Gheorghe Macarie, *Pictură sau destin. Aurel Băeşu (1896-1928)*, Editura PIM (2014)

## Εξωτερικοί σύνδεσμοι
* ArtNet: Περισσότερα έργα από τον Μπαέσου.
* Concursul Internaţional de Creaţie Vizuală „Aurel Băeşu”. Evenimentul.

Κατηγορία:Ρουμάνοι ζωγράφοι
Κατηγορία:Ζωγράφοι τοπίων
Φρειδερίκος Χριστιανός του Βρανδεμβούργου-Μπαϊρόιτ

Ο **Φρειδερίκος-Χριστιανός**, γερμ. Friedrich-Christian (17 Ιουλίου 1708 - 20 Ιανουαρίου 1769) από τον Οίκο των Χοεντσόλερν ήταν μάργραβος του Βρανδεμβούργου-Μπαϊρόιτ (1763-1769).

## Βιογραφία
Ήταν ο τέταρτος γιος του Χριστιανού-Ερρίκου πρίγκιπα (μαργράβου ως προς τον τίτλο μόνο) του Βρανδμεβούργου-Μπαϊρόιτ-Κούλμπαχ και της Σοφίας-Χριστιανής, κόρης του Αλβέρτου-Φρειδερίκου, κόμη του Βόλφσταϊν.

Το 1769 απεβίωσε στο Μπαϊρόιτ σε ηλικία 61 ετών. Δεν είχε άρρενα τέκνα και τον διαδέχθηκε ο εγγονός του 3ου εξαδέλφου του, ο Κάρολος-Αλέξανδρος μάργραβος του Βρανδεμβούργου-Άνσμπαχ, του νεότερου κλάδου.

## Οικογένεια
Νυμφεύτηκε το 1732 τη Βικτώρια-Καρλόττα των Ασκάνια, κόρη του Βίκτωρα Α΄ πρίγκιπα του Άνχαλτ-Μπέρνμπουργκ-Σάουμπουργκ-Χόιμ και είχε τέκνο:
* Χριστιανή-Σοφία-Καρλόττα 1733-1757, παντρεύτηκε τον Ερνέστο-Φρειδερίκο Γ΄ των Βέττιν δούκα της Σαξονίας-Χιλντμπουργκχάουζεν.

## Πρόγονοι

## Παραπομπές


## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.

## Εξωτερικοί σύνδεσμοι
* 

Κατηγορία:Οίκος των Χοεντσόλερν
Σαρλ Ρενάρ

thumb|150px|Το ''La France'' του 1884, το πρώτο πλήρως ελεγχόμενο αερόπλοιο
thumb|Πιστοποιητικό κατοχής μεριδίου της ''Société Francaise des Trains Renard SA'', ημερομηνία έκδοσης 29 Ιανουαρίου 1907
Ο **Σαρλ Ρενάρ** (, Νταμπλαίν, 23 Νοεμβρίου 1847 – Παρίσι, 13 Απριλίου 1905), ήταν Γάλλος στρατιωτικός μηχανικός.

## Αερόπλοια
Μετά τον Γαλλοπρωσικό Πόλεμο του 1870-1871 άρχισε να εργάζεται στον σχεδιασμό αερόπλοιων στο τμήμα αεροναυτικής του Γαλλικού Στρατού. Το 1884, μαζί με τον Αρτύρ Κ. Κρεμπς και τον αδελφό του Πωλ, κατασκεύασε το *[[La France (αερόπλοιο)|La France]]*, το οποίο πραγματοποίησε την παρθενική του πτήση στις 9 Αυγούστου 1884 στο Σαλαί Μεντόν, κάνοντας μια κυκλική πτήση διάρκειας 23 λεπτών. Πρόκειται για την πρώτη φορά που ιπτάμενη μηχανή πραγματοποίησε πτήση η οποία κατέληξε στο σημείο της απογείωσής της. Το 1889 εκτέθηκε στην Διεθνή Έκθεση του Παρισιού.

## Προτιμώμενοι αριθμοί
Εισήγαγε επίσης ένα πλέον ευρέως χρησιμοποιούμενο σύστημα προτιμώμενων αριθμών γνωστό ως αριθμοί Ρενάρ το οποίο ονομάστηκε αργότερα προς τιμήν του και απέκτησε διεθνή αναγνώριση ISO 3. Βοήθησε τον Γαλλικό Στρατό να περιορίσει τον αριθμό των διαφορετικών σχοινιών αεροστάτων που διέθετε στα αποθέματά του από 425 στα 17.

## Οδικός Συρμός
Ο συνταγματάρχης Ρενάρ εφηύρε τον Οδικό Συρμό Ρενάρ που αναπτύχθηκε αρχικά από την εταιρεία Darracq, που τον παρουσίασε το 1903 ενώ αναπτύχθηκε περαιτέρω στην Αγγλία από την Daimler. Η κύρια μονάδα κινητήρα που παράγει την ισχύ μεταδίδει την ενέργεια μέσω ενός συνεχούς άξονα που είναι ενωμένος μεταξύ των βαγονιών με έναν καθολικό σύνδεσμο με τους κινητήριους τροχούς κάθε βαγονιού. Κάθε ένα από αυτά, που έχει έξι τροχούς, είναι το κεντρικό ζεύγος και είναι επενδυμένο με σίδηρο, ώστε οι κραδασμοί από το οδόστρωμα να απορροφώνται από τα ελατήρια και τα ελαστικά στους άλλους τροχούς. Κάθε βαγόνι κατευθύνεται από αυτό που βρίσκεται μπροστά του μέσω μιας σειράς ράβδων και συνδέσμων και όταν ένα τρένο Renard παίρνει μια στροφή κάθε βαγόνι ακολουθεί ακριβώς την πορεία του προηγουμένου του. Τροφοδοτούνταν από έναν κινητήρα 16,1 λίτρων Daimler.

## Ακαδημία
Πιεσμένος από την άρνηση της γαλλικής κυβέρνησης να χρηματοδοτήσει τα πειράματά του καθώς και την απόρριψη της αίτησης του να γίνει μέλος της Γαλλικής Ακαδημίας Επιστημών, αυτοκτόνησε τον Απρίλιο του 1905. Η Ακαδημία αναγνώρισε τα επιτεύγματά του με το βραβείο *Prix Plumey* το 1902 και το βραβείο *[[Βραβείο Poncelet|Prix Poncelet]]* που το απονεμήθηκε μετά το θάνατό του το 1907.

## Παραπομπές

* Hallion, Richard P., *Taking Flight*. New York: Oxford University Press, 2003 

## Εξωτερικοί σύνδεσμοι
* Charles Renard
* US Centennial of Flight Commission

Κατηγορία:Γάλλοι μηχανικοί